เรื่องร้องเรียน (ไม่ระบุ) วันที่ 2023-05-27 12:37:42 — แขวงช่องนนทรี เขตยานนาวา กรุงเทพมหานคร
วันที่ 27 พฤษภาคม 2566 ตั้งแต่เวลา 19.30 น. ร้านอาหาร ดอน อาซาโด ที่หัวมุม ซอยเย็นอากาศ 2 แยก 3  ปล่อยกลิ่นควันไฟและอาหารย่างออกมาทางปล่องควันของร้าน กระจายไปในอากาศ เข้ามาในที่อยู่อาศัยของผู้ที่อยู่บริเวณใกล้เคียง ก่อให้เกิดความเดือดร้อนรำคาญ จนต้องปิดประตูและหน้าต่างทั้งหมด เพราะกลิ่นเหม็นเข้ามารบกวนทั่วห้องพักอาศัย ทำให้เวียนหัว 

ปัญหาความเดือดร้อนนี้เรื้อรังมาเกือบครบ 4 ปีแล้ว ขอให้สำนักงานเขตจัดการปัญหานี้ด้วยความเด็ดขาด  ให้ร้านอาหารแห่งนี้เปลี่ยนระบบการกำจัดกลิ่นควันไฟและกลิ่นอาหารของที่ร้าน เลิกใช้วิธีปล่อยกลิ่นให้กระจายออกมาในอากาศค่ะ  

เท่าที่ทราบ ร้านอาหารอุทธรณ์คำสั่งของสำนักงานเขต ที่ให้งดประกอบอาหารประเภทย่าง  และไม่ยอมทำการเปลี่ยนแปลงระบบการกำจัดกลิ่นและควันของที่ร้าน  ยังคงใช้วิธีปล่อยกลิ่นและควันทางปล่องควันให้กระจายออกมาในอากาศของพื้นที่บริเวณใกล้เคียง  ก่อความเดือดร้อนรำคาญให้แก่ผู้ที่อยู่อาศัยในบริเวณใกล้เคียงมาจนถึงปัจจุบัน